नई दिल्ली. दिल्ली के मुख्यमंत्री अरविंद केजरीवाल को मानहानि के एक और मामले में राहत मिल गई है. कोर्ट ने अरविंद केजरीवाल के खिलाफ किए गए आपराधिक मानहानि के केस से उन्हें आरोपमुक्त कर दिया है. दिल्ली पुलिस के एक सिपाही ने अरविंद केजरीवाल पर ठुल्ला कहने का आरोप लगा आपराधिक मानहानि का केस दर्ज कराया था. इस मामले में पटियाला हाउस कोर्ट स्थित अतिरिक्त मुख्य मेट्रोपोलिटन मजिस्ट्रेट समर विशाल की अदालत ने सीएम को राहत देते हुए कहा कि शिकायतकर्ता सिपाही सीधेतौर से इस शब्द से असंतुष्ट नहीं है, इसीलिए मानहानि की शिकायत विचार योग्य नहीं है.